CELEX: E2008C0302
Language: sl
Date: 2008-05-21 00:00:00
Title: Odločba Nadzornega organa EFTE št. 302/08/COL z dne 21. maja 2008 o statusu Norveške glede nalezljive hematopoetske nekroze in virusne hemoragične septikemije ter o razveljavitvi Odločbe Nadzornega organa EFTE št. 71/94/COL z dne 27. junija 1994 , kakor je bila nazadnje spremenjena z Odločbo Nadzornega organa EFTE št. 244/02/COL z dne 11. decembra 2002

12.2.2009   
            
            
               SL
            
            
               Uradni list Evropske unije
            
            
               L 41/32
            
         
      ODLOČBA NADZORNEGA ORGANA EFTE
   št. 302/08/COL
   z dne 21. maja 2008
   o statusu Norveške glede nalezljive hematopoetske nekroze in virusne hemoragične septikemije ter o razveljavitvi Odločbe Nadzornega organa EFTE št. 71/94/COL z dne 27. junija 1994, kakor je bila nazadnje spremenjena z Odločbo Nadzornega organa EFTE št. 244/02/COL z dne 11. decembra 2002
   NADZORNI ORGAN EFTE JE –
   OB UPOŠTEVANJU Sporazuma o Evropskem gospodarskem prostoru, zlasti člena 109 in Protokola 1 k Sporazumu,
   OB UPOŠTEVANJU Sporazuma med državami Efte o ustanovitvi Nadzornega organa in Sodišča, zlasti člena 5(2)(d) Sporazuma in Protokola 1 k Sporazumu,
   OB UPOŠTEVANJU akta iz točke 4.1.5 poglavja I Priloge I k Sporazumu EGP (Direktiva Sveta 91/67/EGS z dne 28. januarja 1991 o pogojih v zvezi z zdravjem živali, ki urejajo dajanje živali in proizvodov iz ribogojstva na trg), kakor je bila spremenjena na podlagi Protokola 1 k Sporazumu EGP, zlasti člena 5 navedenega akta,
   KER je Norveška v dopisu z dne 3. maja 1994 predložila ustrezne utemeljitve za dodelitev, kar zadeva nalezljivo hematopoetsko nekrozo (IHN) in virusno hemoragično septikemijo (VHS), statusa odobrene cone na svojem ozemlju ter nacionalna pravila, ki zagotavljajo izpolnjevanje pogojev, ki jih je treba spoštovati za ohranitev odobrenega statusa,
   KER je bila Norveška z Odločbo Nadzornega organa Efte št. 71/94/COL z dne 27. junija 1994 priznana kot odobrena celinska in obalna cona za ribe glede VHS in IHN,
   KER je Organ z odločbami št. 220/96/COL z dne 4. decembra 1996, št. 159/98/COL z dne 25. junija 1998 in št. 244/02/COL z dne 11. decembra 2002 spremenil Odločbo št. 71/94/COL z dne 27. junija 1994,
   KER je bilo z Odločbo št. 71/94/COL, kakor je bila nazadnje spremenjena z Odločbo št. 244/02/COL z dne 11. decembra 2002, ugotovljeno, da so deli Norveške, navedeni v Prilogi k navedeni odločbi, priznani kot odobrena celinska cona in odobrena obalna cona za ribe glede VHS in IHN,
   KER je bil 26. novembra 2007 potrjen izbruh VHS v okraju Møre og Romsdal na Norveškem,
   KER je pristojni organ na Norveškem obvestil Nadzorni organ o ukrepih, sprejetih za odpravljanje bolezni in preprečitev njene širitve,
   KER je Nadzorni organ ocenil informacije, ki mu jih je posredoval pristojni organ na Norveškem,
   KER se na tej stopnji zdi, da so bili sprejeti ukrepi primerni,
   KER je Nadzorni organ o zadevi razpravljal z Evropsko komisijo,
   KER na Norveškem ni prišlo do sprememb v zvezi z IHN,
   KER Nadzorni organ meni, da je treba Norveško z izjemo območij, navedenih v Prilogi, še naprej priznavati kot odobreno celinsko cono in odobreno obalno cono za ribe glede VHS in IHN,
   KER so ukrepi, določeni v tej odločbi, v skladu z mnenjem Veterinarskega odbora Efte, ki pomaga Nadzornemu organu Efte –
   SPREJEL NASLEDNJO ODLOČBO:
   
               1.
            
            
               Norveška se z izjemo območij, navedenih v Prilogi, prizna kot odobrena celinska cona in odobrena obalna cona za ribe glede IHN in VHS.
            
         
               2.
            
            
               Odločba Nadzornega organa Efte št. 71/94/COL z dne 27. junija 1994 o statusu Norveške glede nalezljive hematopoetske nekroze in virusne hemoragične septikemije, kakor je bila nazadnje spremenjena z Odločbo št. 244/02/COL z dne 11. decembra 2002, se razveljavi.
            
         
               3.
            
            
               Ta odločba začne veljati 21. maja 2008.
            
         
               4.
            
            
               Ta odločba je naslovljena na Norveško.
            
         
               5.
            
            
               Ta odločba je verodostojna v angleškem jeziku.
            
         
      V Bruslju, 21. maja 2008
      
         
            Za Nadzorni organ Efte
         
         Per SANDERUD
         
         
            Predsednik
         
         Kristján Andri STEFÁNSSON
         
         
            Član kolegija
         
      
   
   
      PRILOGA
      IHN
      Norveška, z izjemo norveškega dela povodij rek Grense Jacobselv in Pasvik ter rek, ki tečejo vmes, in pripadajočega obalnega območja.
      VHS
      Norveška, z izjemo:
      
                  1.
               
               
                  norveškega dela povodij rek Grense Jacobselv in Pasvik ter rek, ki tečejo vmes, in pripadajočega obalnega območja;
               
            
                  2.
               
               
                  obalnih območij občin Stranda in Norddal, ki so razmejene, kot sledi:
                  
                              —
                           
                           
                              vzhodno od črte med pristaniščem za trajekt za Linge na severni strani lokacij Norddalsfjorden in Svarthammaren,
                           
                        
                              —
                           
                           
                              severozahodno od črte med lokacijo Urda na vzhodni strani lokacije Stofjorden in med lokacijo Øygardsnakken na zahodni strani lokacije Storfjorden,
                           
                        
                              —
                           
                           
                              južno od črte med lokacijo Dukevika na zahodni strani lokacije Synnulvsfjorden in točke, ki leži v fjordu 1 km severno od zapuščene kmetije Smoge na zahodni strani lokacije Synnulvsfjorden.